Ego Manasses, Dei gratia Lingonensis episcopus, notum facio presentibus et futuris quod Garinus de Landrivilla, veniens ad religionem, dedit in eleemosynam domui de Moris quoddam pratum subtus viam que est ante domum leprosorum de Landrivilla, et terram quamdam juxta eamdem domum, et duas vineas quarum una est in valle Castin, altera in Longines. Hujus rei testes sunt: Nicolaus, decanus tunc Vendopere; Christophorus, capellanus de Lochis; Maugerius, prepositus Barri; qui recognitioni ejusdem eleemosyne affuerunt; magister Maubertus et idem Christophorus. Actum anno Domini MºCºLXXXºIIIº.